Nangolo Mbumba

Nangolo Mbumba (Olukonda, 1941eko abuztuaren 15a) namibiar politikaria da. Namibiako presidentea izan zen 2024ko otsailetik 2025eko martxora.

Biologia ikasi zuen Connecticuteko Unibertsitatean, eta irakasle izan zen Harlemen, 1978an Afrikara itzuli eta Angolan bizitzen jarri aurretik.

1985ean sartu zen SWAPOn, eta Hezkuntza eta Kultura departamentuaz arduratu zen. 1987an Sam Nujomaren idazkari pertsonal izendatu zuten.

1995ean Namibiako Batzar Nazionaleko kide hautatu zuten eta bide gaietako ministro izan zen (Nekazaritza, Finantzak, Informazioa, Hezkuntza eta Segurtasuna).

2012an SWAPO alderdiko idazkari nagusi hautatu zuten eta 2018an Hage Geingob presidenteak presidenteorde izendatu zuen.

Mbumba Namibiako presidente bihurtu zen 2024ko otsailean, Geingob hil zenean. 2025eko martxora arte agintaldia beteko zuela iragarri zuen, baina ez zela urte horretako presidentetzarako hauteskundeetara aurkeztuko.

Kategoria:Namibiako politikariak